એસવાયબીએમાં અભ્યાસ કરતો કિશન પટેલ કહે છે કે, “હું મારા મિત્રો સાથે સૈન્યમાં જોડાવા માટે મહેનત કરું છું. દરરોજ સવારે ચાર વાગ્યે જાગીને દોડની પ્રેક્ટિસ કરું છું. અમારા ગામના નિવૃત્ત આર્મીમેનો અમને સલાહ-સૂચનો આપતા રહે છે. ગામના ૭૦૦થી વધુ જવાનો દેશની સેવામાં લાગેલા હોવાની વાત અમને સતત એ અહેસાસ કરાવે છે કે તમારે પણ એ જ રસ્તે આગળ વધવાનું છે જ્યાં તમારા ગામના અન્ય યુવાનો ચાલ્યા છે.